tomron87/hebrew-wikipedia-sentences-corpus huggingface dataset:
ג'פרסון נולד עיוור בחווה חקלאית טקסס, בה היו הוריו אריסים.
בראשית שנות העשרה של המאה ה-20 החל נודד עם גיטרה באזור דאלאס, תוך שהוא מנגן בקרנות רחוב ולפני מספרות.
קולו המיוחד, הגבוה מאוד, וסגנון הליווי העצמי הייחודי שלו בגיטרה (פינגר סטייל) בו אגודל יד ימין מפיק באס קצבי ומשתנה, בעוד יתר האצבעות פורטות אקורדים ומלודיה, משכו תשומת לב.
בדאלאס פגש בזמרים לדבלי, לייטנינג הופקינס וטי-בון ווקר, שתמורת שיעורי גיטרה שימש לו כנער-נחייה.
מרכזיותה של הגיטרה ושילוב הנגינה עם השירה יצרו את הסגנון שנקרא מאוחר יותר "טקסס בלוז".
בינואר 1926 עבר לשיקגו ושם הקליט בחברת פרמאונט רקורדס.
התקליט הבא, ממרץ אותה שנה היה כבר תקליט בלוז שכלל את השירים "Booster Blues" ו-"Dry Southern Blues" והפך ללהיט.
עד הקלטה זו הייתה מוזיקת הבלוז נחלתן של זמרות כמא רייני, שרה מרטין, ביג מאמא ת'ורנטון ובסי סמית וזמרים-גברים לא זכו להצלחה (גם קולו של ג'פרסון לא היה קול גברי).
עד מותו הקליט ג'פרסון עבור פרמאונט למעלה מ-100 שירים.
שירו "Match Box Blues" הוא בלוז 12 תיבות שהוקלט ב-1927. בשנת 1955 ביסס קארל פרקינס על לחן זה שיר רוקבילי והקליט אותו מבלי לתת מזכה (קרדיט) לג'פרסון.
ב-1961 החלה להקת הביטלס בראשות ג'ון לנון ופיט בסט לנגן גרסת כיסוי לשיר זה בהופעותיה בהמבורג.
השיר נבחר על ידי היכל התהילה של הרוק אנד רול לאחד מ-500 השירים שהשפיעו על הרוק אנד רול.
בליין אנדרסון הוא דמות בדיונית בסדרת הטלוויזיה האמריקאית "Glee".
את דמותו של משחק דארן כריס, והוא הוצג לראשונה בפרקה השישי של עונתה השנייה של הסדרה, במהלכה הוא מוצג כהומוסקסואל מוצהר וסולנה הראשי של מועדון השירה "הוורבלרס" באקדמיית דלטון, המתחרה ב"כיוונים חדשים"; ובהמשך אף כמורו הרוחני של חבר להקת "כיוונים חדשים" - קורט האמל (כריס קולפר).
הכימיה בין השניים, בצירוף תמיכת אוהדים לזוג - הובילו את המפיק, ראיין מרפי, ליצור ביניהם מערכת יחסים רומנטית, שהתקבלה בביקורות חיוביות, וכונתה "אחד הזוגות הטלוויזיוניים האהובים ביותר של המילניום" על ידי ג'רט ויסלמן, כתבת ה"ניו יורק פוסט".
כריס נבחן מספר פעמים באודישנים לגליי לפני שצורף בתור בליין, כולל לתפקיד של פין הדסון.
הוא האמין שהוא יתאים באופן מושלם לתפקיד של פין, אך הזדהה עם בליין אשר גדל בחברה גאה.
הוא משחק את בליין כדמות כריזמטית ובעלת ביטחון עצמי רב.
כריס רואה את ההזדהות העצמית שחווה בגיל ההתבגרות כניגוד הולם להצגה הרווחת של דמויות הומוסקסואליות בתקשורת.
בתור הזמר הראשי של ה"וורבלרז", בליין ביצע מספר שירים בסדרת הטלוויזיה.
השיר הראשון, גרסה ל"Teenage Dream" (של קייטי פרי) נחשב במכירותיו לסינגל שנמכר הכי מהר משירי גליי, והגיע למקום שמיני ברשימת "Billboard Hot 100".
באופן כללי, שירים של ה"וורבלרז" נמכרו מעל 1.3 מיליון עותקים.
השירים הפכו פופולריים מספיק כדי להשיג אלבום משלהם.
אפיון דמותו של בליין זכתה לביקורות חיוביות, וכריס נחשב לאחד ה"כוכבים הפורצים" של הסדרה, ובנוסף הוענק לו עיטור מאיגוד מבקרי בידור ההומואים והלסביות בשל גילום דמותו של בליין.
בעוד שמערכת היחסים של בליין וקורט זכתה לביקורות חיוביות – פרק בודד בסדרה בו בליין תוהה על מיניותו ספג ביקורות שליליות עקב התחושה שאופיו של בליין נחלש ושהעניין נהיה טריוויאלי.
בליין הופיע לראשונה בפרק "מעולם לא נושק" כסולן הראשי באקדמיית דלטון של ה"וורבלרז", להקת אקפלה המורכבת רק מבנים.
הוא פוגש בקורט האמל (כריס קולפר), חבר במועדון הזמר המתחרה "כיוונים חדשים".
כאשר קורט שואל אם בליין הומו, בליין עונה כאילו זה מובן מאליו שכן.
קורט אומר לבליין שמתבריינים אליו בבית הספר כיוון שהוא הומו, ובליין מספר שגם לו הציקו בבית הספר הקודם שלו, ולכן עבר לאקדמיית דלטון, שם אין סובלנות כלפי בריונות.
בליין מתחבר עם קורט, ועוזר לו לעמוד כנגד דייב קארופסקי (מקס אדלר) שמתבריין אליו.
כאשר האיומים והאלימות כלפי קורט מגיעה לרמה גבוהה ומסוכנת, הוא עובר לאקדמיית דלטון.
קורט מתאהב בבליין אשר בתחילה לא מודע לרגשותיו של קורט, גם לאחר חיזוק הקשר שלהם.
בליין מגייס את עזרתו של קורט על מנת לשיר סרנדה לג'רמיה, עוזר-מנהל בחנות גאפ, בו בליין מתאהב.
כתוצאה מכך ג'רמיה מפוטר ודוחה את בליין.
קורט חושף את רגשותיו כלפי בליין, ובליין אומר לקורט שאכפת לו ממנו - אך הוא נוראי ברומנטיקה ואינו רוצה להסתכן בפגיעה ביחסים שלהם.
קורט ובליין הולכים למסיבה שעורכת רייצ'ל ברי (ליאה מישל), חברה ב"כיוונים חדשים" (משם עבר קורט).
הנוכחים, תוך כדי שכרות, משחקים "אמת או חובה".
במהלך המשחק מוטלת על בליין החובה לנשק את רייצ'ל.
לאחר המשחק בליין תוהה אם יש סיכוי שהוא ביסקסואל, ויוצא לדייט עם רייצ'ל.
כאשר היא מנשקת אותו שוב בזמן שהם מפוכחים, הוא מסיק שהוא אכן הומו.
לאחר שמבחין בהתעלמותו של קורט מעִניינים מיניים, מבקר בליין את אבא של קורט, ברט (מייק אומאלי), ומעודד אותו לשוחח עם קורט על ענייני מין.
כאשר הוורבלרז מתכוננים להופיע בתחרות האזורית לשירת מקהלות, קורט מתוודה שהוא מקנא בכמות תפקידי הסולו שבליין מקבל.
בפגישה קבוצתית לאחר מכן קורט מגיע באיחור ומודיע שקנרית הקמע של הקבוצה מתה; הוא שר "Blackbird" לכבוד הציפור.
בזמן שקורט שר, לבליין מגיע לתובנה ומאוחר יותר מספר לקורט שהוא גומל לו על רגשותיו ומנשק אותו.
בתחרות האזורית השניים שרים דואט בשם "Candles" (של "הי מונדיי").
הוורבלרז מפסידים ל"כיוונים חדשים", אך בזמן שקורט מאוכזב, בליין אומר לו כי על אף שהפסידו - במציאות הם ניצחו, מה שהופך את ההפסד לבעל ערך.
אחרי שקורט חוזר לתיכון מקינלי (בו נמצא "כיוונים חדשים"), הוא מזמין את בליין להיות הדייט שלו בנשף (שנערך בשנת הלימודים הלפני אחרונה).
שניהם נדהמים כאשר קורט זוכה בתואר "מלכת הנשף" בעקבות מספר רב של הצבעות חשאיות לבחירת מלך ומלכת הנשף.
קארופסקי, שזכה לתואר "מלך הנשף", עוזב כדי להימנע מלרקוד עם בחור בריקוד המסורתי בין מלך ומלכת הנשף, וקורט רוקד עם בליין במקום.
לאחר שקורט חוזר מהתחרות הארצית המתקיימת בניו יורק, הוא ובליין מכריזים על אהבתם האחד לשני.
בפרק הראשון של העונה השלישית, "פרויקט הפסנתר הסגול", בליין עובר מאקדמיית דלטון לתיכון מקינלי כדי להיות קרוב יותר לקורט, ומצטרף ל"כיוונים חדשים".
מאוחר יותר, הוא נבחן באודישן לתפקיד של ברנרדו במחזמר סיפור הפרברים, כדי לא להתחרות נגד קורט שרוצה לשחק את התפקיד הראשי, טוני, אבל הוא בעצמו לוהק כטוני עצמו.
מאוחר יותר, בליין מפותה על ידי סבסטיאן סמית, הקפטן החדש של "הוורבלז".
קורט ובליין נפגשים עם סבסטיאן ב"שערורייתי", בר של הומואים, בליין משתכר, ואחר כך מנסה לשכנע את קורט לקיים איתו יחסי מין במכונית.
לאחר ערב פתיחת סיפור הפרברים, הם מתנצלים אחד כלפי השני, ומחליטים ללכת לביתו של בליין, שם הם מקיימים יחסי מין בפעם הראשונה.
כאשר "כיוונים חדשים" מתחרים עם "הוורבלז" באופן לא רשמי, סבסטיאן זורק כוס ברד שמכיל גושי מלח על קורט, אבל בליין מתערב והוא נפגע בעינו, אך מאוחר יותר מחלים.
מאוחר יותר, אחיו הגדול של בליין, קופר (מאט בומר), שחקן מצליח בפרסומות, מבקר באוהיו, ולאחר היסטוריה של התרחקות וסכסוכים, השניים מתקרבים.
היחסים של בליין עם קורט נמתחים כאשר קורט מפלרטט על ידי התכתבות עם נער שפגש בעת ההכנה לאודישן של אקדמיית "ניאד"ה" והוא להוט לצאת לניו יורק מיד לאחר סיום לימודים, מה שיפריד בין השניים לפחות עד שבליין יסיים את הלימודים שלו שנה הבאה.
כאשר "כיוונים חדשים" זוכים בתחרות הלאומית, הוא וקורט עדיין נשארים זוג בסוף שנת הלימודים, אם כי בליין עדיין לא מרגיש בנוח כלפי ההתרחקות הפיזית הממושכת ביניהם.
בפרק הראשון, "רייצ'ל החדשה", בליין הופך לסולן הראשי של "כיוונים חדשים" ומבקש מקורט שיעקוב אחרי החלום שלו להיות בניו יורק.
בנוסף, בליין נבחר לנשיאות כיתה יחד עם סאם אוונס ולאחר מכן השניים מתקרבים.
בניו יורק, קורט מתרחק מבליין בשל ההתמחות שלו באתר "ווג".
נסער ובודד, בליין בוגד בקורט עם גבר אחר שהכיר בפייסבוק.
בפרק הרביעי, "הפרידה", קורט נפרד מבליין אחרי שנודע לו ממנו על הבגידה שלו בו.
לאחר מכן, הגביע הלאומי בו "כיוונים חדשים" זכו בעונה הקודמת, נגנב על ידי האנטר קלרינגטון, הקפטן החדש של "הוורבלז".
כאשר בליין הולך לאקדמיית דלטון כדי להחזיר את הגביע, האנטר וסבסטיאן מנסים לפתות את בליין לחזור ל"וורבלז", ובליין מתלבט, מתוך אמונה שהוא לא שייך יותר ל"כיוונים חדשים".
סאם משכנע אותו שבסופו של דבר, אף על פי שבגד בקורט, הוא עדיין אדם טוב וחבר חשוב של כיוונים חדשים.
לאחר ש"כיוונים חדשים" הפסידו בתחרות המקומית ל"וורבלז", קורט מתחיל לתקן את מערכת היחסים שלהם בפרק "חג ההודיה", והם מבלים יחד את חג המולד בניו יורק.
אף על פי שהוא וקורט ממשיכים לשמור על יחסים טובים, בליין מגלה שהוא נדלק על חברו הטוב ביותר, סאם, למרות הידיעה שסאם אינו הומו.
הוא וסאם משתפים פעולה על מנת לאתר ראיות ש"הוורבלז" רימו בתחרות, מה שיתן ל"כיוונים חדשים" ניצחון טכני.
בסופו של דבר, בליין הולך לנשף "סיידי הוקינס" יחד עם טינה כהן-צ'אנג כחברים בלבד, אף על פי שהוא שם לב שהיא התאהבה בו.
כאשר קורט חוזר ללימה לחתונה של מר שוסטר ואמה, שבו אמה חוטפת רגליים קרות ובורחת, הוא ובליין מתנשקים, ולאחר מכן גם שוכבים, אם כי לא מחדשים את מערכת היחסים ביניהם.
בליין בסופו של דבר מתוודה לסאם שיש לו רגשות כלפיו, מה שגורם לסאם להיות מוחמא במידה מסוימת, והוא אומר לו שהעובדה הזו לא תשנה את זה שבליין הוא עדיין החבר הטוב ביותר שלו.
למרות זאת, בליין עדיין מאוהב בקורט ושואל את ברט אם הוא יוכל להציע נישואין לקורט, אבל ברט אומר לו שהם עדיין צעירים מכדי להתחתן, ומייעץ לו לחכות.
בליין נותר נחוש בדעתו, ומאוחר יותר, בזמן שהוא קונה טבעת, הוא פוגש את ג'ן, תכשיטנית לסבית שנמצאת עם בת הזוג שלה ליז במשך למעלה משלושים שנים.
ג'אן מציעה לו להיות המאנטורית שלו.
מאוחר יותר, בליין וקורט אוכלים ארוחת ערב משותפת עם ג'ן וליז, בו השתיים מסבירות להם איך מערכת היחסים שלהם התפתחה עם השנים והניסיון שלהם עם קבלת הזרם ההולך וגדל של הומוסקסואלים.
"כיוונים חדשים" מנצחים בתחרות האזורית, ומר שוסטר ואמה מתחתנים מיד לאחר מכן, בנוכחות חברי ובוגרי המקהלה.
לאחר שטקס החתונה נגמר, המצלמה מציגה את בליין מחזיק טבעת נישואין מאחורי גבו, אותה הוא מתכוון להציע לקורט.
בפרק הבכורה, "אהבה אהבה אהבה", בליין וקורט חוזרים להיות שוב בני זוג.
בליין עדיין רוצה להינשא לקורט, ומתכנן הצעת נישואין מרהיבה באקדמיית דלטון, בו הם נפגשו לראשונה.
בסוף ההופעה של "All You Need is Love", הוא מציע את ההצעה לקורט שעונה בתשובה חיובית.
מאוחר יותר, הוא נבחן באודישן ל"ניאד"ה" ומתקבל.
הוא הופך להיות התלמיד המצטיין לשנת הלימודים האחרונה שלו בתיכון.
לאחר שסיים את תיכון מקינלי, בליין הולך לניו יורק, לחיות עם קורט, רייצ'ל וסנטנה (שנמצאת בחופשה עם בריטני) אבל בסוף מבין ששניהם זקוקים למרחב משלהם, אף על פי שהם עדיין ביחד.
בהדרגה, בליין נהיה חסר ביטחון ב"ניאד"ה" מפני שהוא מרגיש שהוא כל הזמן נמצא תחת הצל של קורט, אבל קורט מבטיח לו שהוא יהיה בסדר.
ג'ון דולוואי, מפיקה גדולה, שומעת אותו שר ומביעה עניין בו.
ג'ון מבטיחה לו שהיא תעשה אותו לכוכב, אבל גם מייעצת לו לעזוב את קורט.
ג'ון מארגנת מופע ראווה ללילה אחד כדי לקדם אותו ובליין מבקש ממנה לתת לקורט לשיר במופע, אבל היא לא מסכימה.
בזמן שבליין שוכב עם קורט, הוא משקר ואומר לו שג'ון הסכימה לתת לו לשיר דואט איתו במופע הראווה.
אף על פי שהוא מבקש במשך חודש שלם מג'ון לשקול את זה מחדש עד למופע, אך לצערו, היא עדיין מסרבת.
בסוף, בליין מגלה את האמת לקורט שמתרגז וכועס עליו מפני ששיקר לו, אבל מאוחר יותר הם מתפייסים וקורט בא לראות את בליין משתתף במופע הראווה.
בליין מזמין את קורט לשיר איתו דואט למורת רוחה של ג'ון.
אבל לאור התשואות מהקהל, ג'ון מתרשמת מהדואט ומשבחת אותם.
בסוף העונה, בליין עובר לגור פעם נוספת עם קורט, רייצ'ל וסנטנה.
בתחילת העונה, בליין חוזר לליימה, משום שהוא כבר לא מסוגל לחיות בניו יורק, בעקבות התפרקות הקשר שלו עם קורט.
הוא מתחיל לצאת עם דייב קארופסקי לאחר מפגש מקרי ב"שערורייתי", בר ההומואים בלימה.
קורט חוזר לליימה, כדי לבקש סליחה מבליין, אך מגלה שבליין כבר "המשיך הלאה".
בפרק החמישי, "מטען הכאב - חלק 2", סו מתוודה שהיא רוצה נואשות שקורט ובליין יחזרו להיות זוג, מפני שהיא מעריצה אותם כך.
כדי שזה יקרה, היא נועלת את שניהם במעלית ומסרבת לתת להם לעזוב עד שהם יתנשקו.
בליין וקורט מתנשקים נשיקה לוהטת, אך עדיין לא חוזרים להיות יחד.
בפרק השביעי "מעבר", בליין שר דואט עם קורט, "Somebody Loves You".
אחרי הדואט, יש לקורט ובליין שיחה קצרה ובליין מנשק את קורט, ומיד לאחר מכן עוזב.
למחרת, בליין נפרד מדייב, כשהוא מבין שהוא עדיין מאוהב בקורט.
בליין רץ בחזרה למקינלי על מנת להתפייס עם קורט, אבל קורט עמד לצאת לדייט עם וולטר.
בפרק השמיני, "החתונה", קורט אומר לוולטר שהוא הולך לחתונה של בריטני וסנטנה יחד עם בליין, ווולטר מעודד אותו לחזור לבליין.
קורט רץ לביתו של בליין, שם שניהם מתנשקים וחוזרים להיות זוג.
בחתונה, בריטני מתעקשת שקורט ובליין יתחתנו לצידה ולצד סנטנה, ולמרות ההתלבטות בהתחלה, קורט ובליין מסכימים ומתחתנים לצידן של בריטני וסנטנה.
בסיום הסדרה, שניהם חוזרים לניו יורק.
בשנת 2020, בליין וקורט הם זוג מפורסם והם הולכים לבתי ספר לתת נאומים על שוויון בין המינים.
מאוחר יותר באותו היום, הם מתקבצים מסביב עם חבריהם הישנים וצופים ברייצ'ל מקבלת את פרס הטוני בטלוויזיה בשידור החי.
הצופים מגלים שרייצ'ל היא בהריון פונדקאי עם התינוק של בליין וקורט, שמרומז על ידי הדמויות שסביר להניח שזו תינוקת.
בליינש זבדיה (באמהרית: በላይነሽ ዚቫዲያ; נולדה ב-21 באפריל 1967) היא דיפלומטית ישראלית שכיהנה כשגרירת ישראל באתיופיה, וכשגרירה לא-תושבת ברואנדה, ובבורונדי, וכן כקונסול ישראל בשיקגו.
נמנתה עם מדליקי המשואות בחג העצמאות ה-66 למדינת ישראל.
נולדה ב-21 באפריל 1967 בכפר במחוז גונדר, אתיופיה, לאמה אדיס ואביה גטה זבדיה, בת צעירה מבין שמונה אחים ואחיות.
אביה היה מנהיג הקהילה בכפר, ומילא בו תפקיד קס, המקביל לרב.
גדלה בבית חם ופתוח שעודד את חשיבות החינוך והמצוינות.
בביתה לא היו חשמל ומים וסביבו שטח אדמה גדול ובו שדות תירס ופרחים למדה בבית ספר "אורט" והצטיינה בלימודיה.
בסוף שנות החמישים נשלח אחיה הבכור יוסף לעלות לישראל והוא בן עשר, במסגרת הכשרת נערים יוצאי אתיופיה להוראה בקרב הקהילה האתיופית.
בשנת 1965 הממשלה הקומוניסטית באתיופיה עצרה את אחיה כשלימד עברית בכיתה והוא ריצה שלוש שנות מאסר במהלכן עונה, תוך פגיעה בבריאותו.
לימים הוכר בתור אסיר ציון.
אף על פי שלא היה מקובל לשלוח בנות ללמוד הרחק מהבית יצאה ללמוד בתיכון באדיס אבבה.
זבדיה עלתה לישראל דרך מצרים עם סיום לימודיה בתיכון והיא בת 17. למדה באולפן ציון בשכונת בקעה בירושלים והתגוררה אצל אחיה דוד, תושב העיר.
במשך שלוש שנים עבדה באולפן עם עולים ועולות מאתיופיה שהגיעו ארצה דרך סודאן.
התנדבה במשך שישה חודשים במרכז קליטה לעולים מאתיופיה.
מאוחר יותר סיפרה כי הציפיות מהארץ והסיפורים על ארץ זבת חלב ודבש יצרו פערים בקרב העולים אל מול המציאות הקשה בארץ, ואמרה כי השקעה בחינוך היא מפתח לקידום יוצאי ויוצאות אתיופיה בישראל.
לטענתה, הקשיים המרכזיים טמונים בהבדלים הגדולים בין המדינות, הנובעים מן הפערים שנוצרו בין דור ההורים, שמוצאם בכפרים ולעיתים היו חסרי השכלה פורמלית, לבין דור הבנים והבנות, וכי על מדינת ישראל לפעול לגישור על פערים אלה.
בעלת תואר ראשון ביחסים בינלאומיים ולימודי אפריקה ותואר שני באנתרופולוגיה, שניהם באוניברסיטה העברית.
במהלך הלימודים עסקה בעבודות מזדמנות, ביניהן ניקיון ושמרטפות.
ב-1 באוגוסט 1993 התקבלה לקורס צוערים של משרד החוץ והייתה ליוצאת אתיופיה הראשונה בקורס זה.
ב-1993 סופחה לאגף אפריקה במשרד החוץ ובשנת 1995 עבדה בשירות החוץ באו"ם, שם התמקדה בהסברה.
בין השנים 1996–2002 שירתה כקונסולית ישראל בשיקגו.
במהלך שירותה זה קיבלה את "אות חודש ההיסטוריה השחורה" על תרומתה ליחסים הבין-גזעיים.
ב-2002 שימשה כיועצת במחלקת הדתות במשרד החוץ בישראל.
ב-2005 מונתה לסגנית הקונסול הכללי של ישראל לדרום-מערב ארצות הברית ביוסטון, תפקיד שמילאה עד 2010. עבדה באגף התקשורת וההסברה במשרד החוץ בישראל וב-2012 מונתה לשגרירת ישראל באתיופיה.
תפקידיה אלה עוררו גאווה בקרב יוצאי ויוצאות אתיופיה בישראל.
חברת הכנסת פנינה תמנו-שטה כתבה:
בין השנים 2012-2017 כיהנה זבדיה כשגרירת ישראל באתיופיה וכשגריר לא-תושב ברואנדה ובבורונדי.
היא פעלה לקידום היחסים בין אתיופיה לישראל, באמצעות קידום שיתופי פעולה כלכליים ובתחומי הרפואה והחקלאות.
בתחום החקלאות בהתמחות סטודנטים מאתיופיה בישראל בגידול תפוחים, מנגו ואבוקדו, בתחום הרפואה באמצעות שיתוף פעולה בין בית החולים הדסה עין כרם ובית החולים בילינסון לבין בתי חולים באתיופיה.
כקודמיה בתפקיד, ניסתה, ללא הצלחה, לקדם כניסתה של מדינת ישראל למעמד של משקיפה באיחוד האפריקאי, הכולל 55 מדינות.
כיום היא עובדת באגף אפריקה במשרד החוץ שם היא אחראית לנושאים בילטרליים.
• ב-2014 נבחרה כאחת מ-14 נשים פורצות דרך והדליקה משואה בחג העצמאות.• ב-2015 השתתפה בתוכנית הריאליטי "שש אימהות" בשידורי רשת, ערוץ 2. לדבריה, המוטיבציה להשתתפותה בתוכנית הייתה הרצון להראות כי השילוב בין משפחה לקריירה הוא אפשרי
בשנת 2000 נישאה לסארקלם אגדך, אורח הכבוד בחתונתם היה שמעון פרס.
הבליינד דיי הוא יום ההזדהות עם עיוורים ולקויי ראייה בישראל.
קבוצת "חושבים בצבע" יזמה את רעיון הבליינד דיי, ויום זה מצוין בישראל בכל שנה באופן רשמי בתאריך ה-6.6 מתוך כוונה שב-6.6 כלל אזרחי המדינה, יכולים לחשוב בצבע גם אם הם לא רואים 6/6, בנוסף ליום זה מתקיים יום הראייה הבינלאומי בתאריך 11 באוקטובר מדי שנה.
הבליינד דיי מתנהל מדי שנה על פי הסלוגן: "תעצמו את העיניים – ותראו!" מתוך החשיבה שגם כאשר לא רואים 6/6 ניתן לחשוב בצבע.
במסגרת היום, המובל על ידי המרכז לעיוור בישראל, נערכות פעילויות מגוונות העוסקות בתחומי העיוורון, הן על ידי עמותות וארגוני עיוורים רבים, העוסקים מדי יום בשיפור חייהם של העיוורים בארץ, והן על ידי שותפויות עם המגזר הפרטי והציבורי.
הפעילויות נערכות תוך שימת דגש על הפעלה חושית שאינה מתבססת על הראייה, וזאת על מנת להבליט ולהראות את מסוגלותם ויכולותיהם של קהילת העיוורים ולקויי הראייה בישראל.
אירועי הבליינד דיי מגיעים אל שיאם במסגרת ציון יום הבליינד דיי בכנסת ישראל, אשר במסגרתו מתקיימות ישיבות בוועדות השונות בנושאים העשויים לשפר ולקדם את זכויותיהם ומעמדם של אנשים עם עיוורון/לקויות הראייה והשתלבותם בחברה.
בלייזר R93 טקטי (שם באנגלית Blaser R93 Tactical) הוא רובה צלפים גרמני בריחי לשימושי צבא ומשטרה המבוסס על רובה הציד בלייזר R93 של החברה.
הרובה מוצע במספר קליברים ויש לו שני דגמים עיקריים: Blaser LRS 2 שתוכנן בעיקר לצליפה ספורטיבית לטווחים רחוקים ו-Blaser Tactical 2 שנועד יותר לכוחות צבא ומשטרה.
הרובה מעוצב באופן שונה לחלוטין מרובה הציד הקלאסי של החברה ונבנה כך שיהיה נוח ועמיד, ומתאים לשדה הקרב.
אחד המאפיינים הייחודים של הרובה הוא בריח ישר ולא בריח מסתובב הנהוג ברובי הצלפים.
תכנון ייחודי זה מאפשר ירי מהיר יותר.
הרובה מדויק מאוד: הוא מקבץ מתחת ל-0.5 דקת קשת (MOA) ותוכנן אף למקבצים של 0.25 דקת קשת ומטה.
: בשימוש מספר משטרות מקומיות כגון משטרת אייבון ומשטרת סומרסט.
: בשימוש יחידות מיוחדות של משטרת צרפת ויחידת ההתערבות של משטרת פריז.
: בשימוש כוחות ההגנה של אוסטרליה ויחידות המשטרה הטקטיות (הגרסה האוסטרלית ליחידות SWAT).
: בשימוש הכוחות המיוחדים של המשטרה הפדרלית.
: בשימוש משמר הגבול הפולני.
: בשימוש הכוחות המיוחדים של צבא בולגריה.
: בשימוש יחידות הלוחמה בטרור של חיל האוויר המלכותי המלזי.
: בשימוש הכוחות המיוחדים של משטרת סלובניה.
: בשימוש הכוחות המיוחדים של שירות הביטחון האוקראיני.
בליינדספוט (BLINDSPOT) היה יישומון להעברת מסרים מיידיים, תמונות, קטעי וידאו וקול שהושק לקראת סוף שנת 2015. היישומון פותח על ידי חברת "שלנו" שנוסדה על ידי דור רפאלי ועודד קובו.
היישומון שונה מיישומוני מסרים מיידיים אחרות, בכך שהוא אִפשר למשתמשים להתחיל שיחה אנונימית עם אנשים - המשתמש שיזם את השיחה ידע אל מי הוא פונה, אך הנמען אינו יודע מי פנה אליו.
תכונה זו של היישום נוצלה במקרים רבים לצורכי בריונות רשת ושליחת מסרים פוגעניים, בפרט בקרב ילדים ובני נוער, מה שיצר ליישומון מוניטין שלילי.
בספטמבר 2016 דווח באתר האפינגטון פוסט כי היישומון נמכר לקונסורציום המורכב ממספר חברות השקעה סיניות תמורת 28 מיליון דולר.
כיום היישומון זמין להורדה מחנויות היישומונים בסין בלבד.
עם השקתו ספג היישומון ביקורת ציבורית רחבה על כך שהוא עודד בריונות רשת עקב שליחת מסרים פוגעניים, ביקורת שאף הובילה לדיון מיוחד בכנסת ולהצעות חוק שנועדו להתמודד עם יישומים מסוג זה.
הביקורת נסבה לא רק על עצם האנונימיות של מסרי היישומון, אלא גם על כך שהיישומון שולח סמס עם קישור למסר שנשלח גם למי שכלל לא הוריד את היישומון, מה שאומר שלא ניתן למנוע קבלת מסרים ממנה.
יחד עם זאת, היו גורמים, בהם התנועה לזכויות דיגיטליות, שסברו שהדרך הנכונה והיעילה להיאבק בבריונות אנונימית הנעשית תוך שימוש ביישומון זה ובאחרים, אינה על ידי חסימתם, אלא על ידי חינוך והדרכה.
בלייק האריסון הוא שחקן אנגלי, המוכר בעיקר מהופעתו בתפקיד ניל סאת'רלנד בסדרה זוכת הבאפט"א "קרועים" של ערוץ E4.
הוא כיכב בשלוש עונות ובשני סרטי קולנוע של הקומדיה זוכת הפרסים "קרועים".
עוד בטלוויזיה שיחק האריסון בסדרות הקומיות "Way to Go" ו"הוא והיא" של ערוץ BBC Three, בסדרה הקומית "Big Bad World" של קומדי סנטרל, בפרודיה על ספרי דיקנס "בית קדרות לממכר וכאלה", ובסדרה "The Bill".
האריסון כיכב בכל שלוש העונות של הסדרה "The Increasingly Poor Decisions of Todd Margaret" של דייוויד קרוס.
בתיאטרון הופיע האריסון במחזה "Step 9 of 12" בטרפלגר סטודיוס בלונדון, ובמחזה "The Accidental Lives of Memories" בתיאטרון וייט בר.
האריסון שיחק בסרטי הקולנוע "Keeping Rosy" לצדה של מקסין פיק, וב"לאחד את הרובינסונים" יחד עם טימותי ספול.
ב-2014 גילם האריסון את אלפי בסיטקום "Edge of Heaven" של רשת ITV.
האריסון דיבב את סקופ בגרסאות הבריטית והאמריקאית של סדרת הטלוויזיה לילדים "בוב הבנאי".
ב-2016 שיחק האריסון בתפקיד טוראי פייק בעיבוד הקולנועי של הסדרה "הצבא של אבא".
בּלֶייזֵר או זִיג הוא סוג של ז'קט דמוי חליפה, אבל מעוצב באופן רשמי פחות, חסר מכנסיים ובעל כפתורים בעלי צבע שעומד בניגוד חזק עם בד הז'קט.
הבלייזר פתוח וקליל יותר, אך בשונה ממעיל ספורט הוא נחשב לבגד רשמי יותר הנרקם מבדים מותאמים מצבע אחיד.
לבלייזרים מוסיפים לעיתים כפתורי מתכת כדי לשקף את מקורם כז'קטים שנלבשו על ידי חברי מועדוני סירות.
אם המקטורן אינו כולל כפתורי מתכת, סמל על כיס החזה (או באזור) או פסים בולטים, הוא מעיל ספורט.הבלייזר מיוצר מבד עמיד כדי שיתאפשר ללבושו בחוץ.
לעיתים קרובות הבלייזר הוא חלק ממדים: למשל מדים של חברת תעופה, תלמידים של בתי ספר מסוימים, חברי מועדוני ספורט או ספורטאים בצוות מסוים.
בלייזר נלבש עם מבחר של בגדים אחרים, החל משמלות, חולצה ועניבה על חולצת פולו עם צווארון פתוח ואפילו עם חולצת טריקו פשוטה.
הוא משתלב עם מכנסיים בשלל צבעים ובדים, ממכנסי כותנה לבנה קלאסית או פשתן ואפילו מכנסי ג'ינס.
חולצה כחולה כהה עם עליונית כחולה שבה כפתורים בסגנון חיל הים היא עיצוב פופולרי ולעיתים לבוש זה מכונה "בלייזר".
לבוש זה נחשב ללבוש עסקי, במיוחד בצפון אמריקה ובבריטניה.
הבלייזר, במגוון צבעים, נלבש כחלק מתלבושת אחידה בבתי ספר רבים במדינות שונות ברחבי העולם וביניהן בריטניה, ניו זילנד ואוסטרליה.
בלייזרים באופן מסורתי מסמלים השתייכות למועדונים מסוימים כמו קיימברידג' ואוקספורד.
במקומות שבהם הבלייזר הוא חלק מהתלבושת האחידה, נהוג לתפור את התג או הסמל על כיס החזה.
בתרבויות מסוימות התג משתנה מאירוע לאירוע וכך גם הכפתורים.
בעבר היו לובשים את הבלייזרים עבור משחקי ג'נטלמנים וכיום מנהג זה קיים רק בכמה סוגי ספורט כמו טניס וקריקט.
במובן המסורתי, בלייזר הוא פתוח חזה בצבע בהיר.
סגנון זה שכיח בקרב אנשים המשתפים במועדוני שיט.
גרסה משופרת של סגנון זה נלבשת בעיקר באירועים מיוחדים, כגון ארוחת ערב במועדון הסירה.
במקרים אלו תפירת הבלייזר מתבצעת מבדים כהים ונוספים לו כפתורים בסגנון קולג' (את הסגנון המסורתי הזה ניתן לראות בסרטים רבים, בהם Kind Hearts and Coronets.
כאשר הבלייזר הוא חלק מלבוש בית ספר, מכללה, מועדון ספורט או אגודת גדודי שירות מזוינת (גדודי לוחמה/ צבא), מקובל שתג תפור לכיס החזה.
בבתי ספר תג (שנתפר לכיס החזה) הוא פריט לבוש שעשוי להשתנות בהתאם למעמדו של התלמיד בבית הספר.
בחבר העמים בקרב אגודות של גדודי צבא לובשים "בלייזר גדוד" שבו תג ספורט מונח על כיס החזה.
בצבא הבריטי, קצינים בדרך כלל אינם מוסיפים תגים לבלייזר שלהם (או מעילי סירה).
שני סוגי בלייזר צבאיים יהיו לעיתים נדירות דומים, מפני שמקורם בספקים אזרחיים שונים שאינם מונפקים על ידי רשות כלשהי.
הדבר נובע מכך שחברי הצבא משרתים כאזרחיים, אם כי הם עדיין שומרים על הקשר שנוצר על ידי התג.
הצבע המקובל של בלייזר בצבא הבריטי הוא כחול כהה, אם כי בכמה גדודים ישנם צבעים שונים כמו ירוק רובה עבור גדודים המשתמשים בנשק.
בלייזר שימש בעבר ג'נטלמנים שהשתתפו או שיחקו בספורט המסורתי.
כיום לובשים את הבלייזר במשחקים מסוימים, כגון שימוש מזדמן על ידי שחקני טניס או קריקט - במשחקים ברמה גבוהה, נהוג שהקפטן לובש את הבלייזר ועליו לוגו הקבוצה או המעיל הלאומי ועליו הלוגו על כיס החזה.
שני אירועי ספורט שבהם הבלייזר מסמל ניצחון הם גביע הקונגרס במועדון יאכטות "long beach" ובטורניר גולף "masters" שנערך באוגוסטה, ג'ורג'יה.
באירוע הראשון מוענק לזוכה בלייזר ארגמני בעוד שבאירוע השני מוענק לזוכה בלייזר ירוק.
המונח בלייזר הובא מ"מועדון החתירה של ליידי מרגרט" (1825), מועדון השייט של המכללה ג'ון הקדוש קיימברידג'.
הג'קטים של המועדון נקראו "בלייזרים" מכיוון שהיו מבד בצבע אדום בוהק .
השימוש במונח נותר על כנו גם כיום, אף על פי שבלייזרים מיוצרים גם בצבעים אחרים שאינם בהכרח בוהקים.
כתב של "דיילי ניוז" בלונדון (22 באוגוסט 1889) שדיבר על ליידי מרגרט, ציין כי:
הבלייזר הקדום היה נראה כמו מעילי ספורט שהיו מקובלים בשנים מאוחרות יותר, אך מונח זה מעולם לא התייחס לבלייזר והוא מתאר מעילים חדשניים שאינם נהוגים בספורט קרקע.
הטענות שהשם נגזר מ-HMS (חברת שיט) בלייזר אינה מצוטטת על ידי מקורות עכשוויים, אף על פי שדווח כי לפי תקנון מדים בצי המלאכותי, צוות של HMS בלייזר לבש "מעילים מפוספסים כחולים לבנים".
כבר ב-1837 בצוות שיט הקפטן לבש בלייזר עם פסים כחולים ולבנים, ומכאן שהמילה בלייזר, כלומר ז'קט מפוספס, נכנסה לשפה.
בדים מפוספסים הפכו לפופולרים בקרב "מודס הבריטי" בשנות ה-60 המוקדמות, וחזרו שוב במהלך סוף שנות ה-70 המאוחרות במיוחד בשלושה צבעים משולבים, בצבעים כהים או בהירים עם חזית שבה שלושה כפתורים, ובאורך של חמישה או שישה אינצ'ים של פתח חזה ושרוולים עם כפתורים מרובים.
תמונות שונות משנת 1964 ו-1965 מציגות טרנד אופנתי בלונדון של בלייזר סירות.
תמונות של אנשים מוכרים בשנים אלו, כגון פיט טאונשנד, קית' מון וג'ון אנטויסטל נראו לבושים בבלייזר סירות.
הלהקה "Small faces" ולהקות נוספות, כגון הרולינג סטונז, הביטלס, קינגס, לבשו בלייזר צבעוניים בעלי גוון לבן רחב או אחר.
בזמנים מאוחרים יותר בלייזר היו חסרי כפתורי מתכת ולפעמים באותו הצבע כמו שולי הבלייזר.
את סגנון הבלייזר המפוספסים המוקדמים ניתן לראות בסרט "Quadrophenia".
סגנון הבלייזר המאוחר אומץ בחיבה על ידי אוסטין פאוורס כחלק ממראהו הלונדוני.
בסוף שנות ה-2000 הבלייזר אומץ כמגמה אופנתית פופולרית בקרב נשים, לעיתים קרובות באורך קצר, שרוולים מקופלים ובד בצבע בהיר.
בליינה פסטיניוג (בוולשית: Blaenau Ffestiniog) היא עיירה וקהילה, הממוקמת בעמק נהר הקונווי במחוז גוויניד' שבצפון ויילס, הממלכה המאוחדת.
העיירה היא חלק מהקהילה פסטיניוג הכוללת גם את ל'אן פסטיניוג הקטנה יותר.
העיירה הייתה מרכז כרייה חשוב במחצית השנייה של המאה ה-19 עם מספר מחצבות ומכרות לווחה שהוקמו סביבה ומסילת פסטיניוג שנפתחה ב-1836 להובלת הלווחה לנמל בפורת'מדוג הסמוכה.
לקראת סוף המאה ה-19 העיירה הגיעה לכדי כמעט 20,000 תושבים והייתה לשנייה בגודלה בצפון ויילס, בתחילת המאה ה-20 הביקוש ללווחה החל לדעוך ותעשיית הכרייה ברחבי בריטניה החלה להצטמק, בהדרגה נסגרו והצטמצמו מכרות פלסטיניוג ובהמשך גם מסילות הברזל שהובילו אליה.
החל משנות ה-50 בליינה פסטיניוג החלה לפתח תעשיית תיירות ענפה שהתבססה על המכרות הסגורים שהפכו לאטרקציות, ומסילת פסטיניוג שחודשה לשימוש תיירים באזור.
כיום נחשבת העיירה מוקד תיירותי חשוב בצפון ויילס עם שלל אירועים ואתרים המושכים תיירים מכל הסוגים.
שם הקהילה פסטיניוג נובע מוולשית עתיקה וכנראה משמעו "מבצר", ל'אן פסטיניוג (Llan Ffestiniog; ל'אן משמעו יישוב בקונטקסט של קהילה שבמרכזה כנסייה) השוכנת דרומית לבליינה היא עיירה וותיקה יותר ועל שמה שם האזור.
בליינה הייתה ככל הנראה אוסף חוות קטן צפונית לפסטיניוג לפני התפתחות תעשיית הכריה באזור, ומשמעות שמה הוא רמה או אזור גבוה, ייתכן שמיקומה של בליינה פסטיניוג במעלה אזור הררי יותר על פני ל'אן פסטיניוג הנמוכה יותר נתן לה את שמה.
ההתפתחות המשמעותית של העיירה החלה בסוף המאה ה-18 כאשר התגלו באזור מרבצי לווחה והוקמו בהדרגה מספר מחצבות ומכרות בצמוד ומצפון לעיירה.
ציר התנועה העיקרי העובר דרך בליינה פסטיניוג הוא כביש ה-A470, אשר מתחבר עם הדרך ההיסטורית כביש ה-A5 כ-20 ק"מ צפונית-מזרחית מהעיירה בסמוך לבטווס-אי-קוייד, ומגיע לחוף הצפוני של ויילס, ל'נדידנו וקונווי כ-50 ק"מ צפונית מפסטיניוג.
עם פיתוח הכרייה בפסטיניוג, נפתחו בהדרגה מספר מסילות רכבת, תחילה להובלת הלווחה לערי נמל ובהמשך לשירות תושבי האזור ופועלי המכרות.
בלייק מייקל הוא שחקן אמריקאי ממוצא יהודי.
הוא התפרסם בזכות תפקידו בתור צ'ארלי דלגדו בסרט "לימונד מאות'" של ערוץ דיסני, וכן בתפקידו בתור טיילר ג'יימס בסדרת הטלוויזיה "דוג בלוג".
מייקל נולד באטלנטה, ג'ורג'יה שבארצות הברית, לאב ממוצא יהודי-רוסי ולאם פורטוריקנית.
כבר בגיל צעיר הופיע מייקל בתשדיר פרסומת.
מאוחר יותר, בגיל 10, הוא נבחר להיות המארח של סדרה של ארבע פרסומות עבור צעצועי 'הסברו' וערוץ Cartoon Network.
תשומת לב זו הובילה את רשת Cartoon Network להזמין אותו להנחות תוכנית משלו ברשת המיועדת לגילאים 6–11. למופע של יום שישי קראו "פריד דינמיט", ואילו למופע של שבת בבוקר קראו קבוצת הפעילות של "דינמיט!" התוכנית נמשכה 3 שנים.
יותר חבר מאוחר לזמרת קאנטרי פופ של שהופיעה בסרט, סלסטה קלוג, כדי ליצור ולשיר דואט שכותרתו "מסתכל בעינייך".
ביוני 2010 הוא התגלה בשיחת ליהוק פתוחה ולוהק לתפקיד ראשי כצ'רלי דלגדו, בסרט הטלוויזיה המוזיקלי "לימונד מאות'" של ערוץ דיסני האמריקאי.
מייקל ביים סרט קצר בשם "אנונימי" שיצא לאקרנים בשנת 2011 וסרט נוסף בשם "ההערות שלה" בשנת 2013.
בין השנים 2012–2015 בלייק שיחק את התפקיד של טיילר ג'יימס בסדרה "דוג בלוג" בערוץ דיסני, שזיכה אותו בפרס האמן הצעיר לשנת 2013 בסדרת טלוויזיה.
בשנת 2015 הוא הופיע כצ'ייס בסרט הטלוויזיה "I Killed My BFF"; הפקה מקורית של ערוץ לייפטיים.
בלייק דייוויד מור הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת יוטה.
טרם היבחרו לקונגרס האמריקאי בבחירות 2020, היה מור דיפלומט בשירות החוץ של ארצות הברית.
מור נולד וגדל בעיר אוגדאן (Ogden) שבצפון יוטה.
הוא למד בבית הספר התיכון המרכזי של אוגדאן וסיים את לימודיו בשנת 1998. במהלך התיכון היה קוורטרבק בנבחרת הפוטבול של התיכון.
ב-1997 זכה בפרס התיכונים ע"ש הייזמן של וונדיס.
לאחר סיום לימודיו התיכוניים, נרשם מור לאוניברסיטת המדינה של יוטה על בסיס מלגת פוטבול.
שותפו לחדר בשנתו הראשונה כסטודנט היה שחקן ה-NBA האזרי ספנסר נלסון.
עוד במהלך שנתו הראשונה בוטלה מלגתו בידי מאמן פוטבול חדש לאחר שמור עזב לסיאול, בירת קוריאה הדרומית, לשם עבודות מיסיון עבור כנסיית ישו המשיח של קדושי אחרית הימים.
לאחר ששב מקוריאה הדרומית הועבר מור אל אוניברסיטת יוטה, שם השלים לימודי תואר ראשון במדעי ההתנהגות ובמנהל עסקים.
באוניברסיטת נורת'ווסטרן קיבל תואר מוסמך במדיניות ציבורית ובניהול.
בתום לימודיו הגבוהים החל לעבוד במחלקת המדינה של ארצות הברית כקצין בשירות החוץ האמריקאי.
אחר כך היה מנהל בקבוצת "Cicero Group", חברה לייעוץ עסקי בסולט לייק סיטי.
בפברואר 2020 מור הכריז על מועמדותו לבית הנבחרים של ארצות הברית כנציג מחוז הקונגרס הראשון של יוטה.
בבחירות מקדימות בנות 12 מתמודדים, מור התקדם לוועידת המינוי הרפובליקנית יחד עם נציב מחוז ובר, קרי גיבסון.
שני מועמדים נוספים — נציב מחוז דייוויס בוב סטיבנסון וראשת העיר קייסוויל קייטי וייט — הבטיחו גם הם את מקומם בשלב השני הבחירות המקדימות באמצעות איסוף חתימות.
מור גבר על שלושת יריביו אלה ב-30 ביוני.
ביום הבחירות הכלליות ניצח מור את דארן פארי, מועמד המפלגה הדמוקרטית, ונבחר אל הקונגרס ה-117 של ארצות הברית.
בליינד צ'אנל היא להקת רוק פינית, המונה שישה חברים.
הלהקה נוסדה בשנת 2013 כלהקת רוק אלטרנטיבי, ומשנת 2020 הלהקה מכנה את סגנון המוזיקה שלה כ"פופ אלים".
הלהקה הוציאה לאור שלושה אלבומים.
בשנת 2018, הלהקה זכתה בפרס "אמה-גאלה" ללהקת הרוק הטובה ביותר.
בשנת 2014, הלהקה השתתפה בפסטיבל ואקן, אחד מפסטיבלי ההבי מטאל הגדולים בעולם.
באותה השנה, הלהקה חתמה חוזה הקלטות עם חברת התקליטים "ראנקה קוסטאנוס".
באוקטובר 2015, הלהקה פרסמה כי הם החלו לעבוד על אלבום בכורתם, ובפברואר 2016, הודיעו על סיום הקלטות האלבום.
הסינגל הראשון מתוך האלבום, "Unforgiven", יצא לאור ביוני 2015. האלבום יצא לאור ב-1 באוקטובר 2016, וזכה לביקורות חיוביות מטעם מבקרי מוזיקה פינים.
ביוני 2016, בליינד צ'אנל והלהקה הקנדית סימפל פלאן יצאו לסיבוב ההופעות משותף בפינלנד וב.
בדצמבר 2017, הלהקה הודיעה כי אלבומה השני צפוי לצאת בשנת 2018. הסינגל הראשון מתוך האלבום, "Sharks Love Blood", יצא לאור באוקטובר 2017. האלבום יצא רשמית באפריל 2018. לאחר צאת האלבום, הלקה יצאה לסיבוב ההופעות הראשון שלה (כלהקה המובילה) בפינלנד ובאירופה.
בנובמבר 2018, בליינד צ'אנל הוציאו את הסינגל הראשון שלהם מתוך אלבומם השלישי, "Over My Dead Body".
האלבום, Violent Pop, יצא באפריל 2019. באוקטובר 2020, אלכס מטסון הצטרף ללהקה כנגן סינתיסייזר וכלי הקשה, וכהמפיק המוזיקלי שלה.
בינואר 2021, רשות השידור הפינית פרסמה כי בליינד צ'אנל יתחרו בקדם הפיני לאירוויזיון 2021. ב-20 בפברואר 2021, הלהקה זכתה בקדם הפיני, עם השיר "Dark Side", ונבחרה לייצג את ארצם באירוויזיון.
ב-20 במאי 2021, הם ביצעו את השיר בחצי הגמר השני של התחרות, והגיעה למקום החמישי עם 234 נקודות.
ויליאם בליין לוטקמאייר הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השלישי של מדינת מיזורי בין השנים 2009–2025. לוטקמאייר, חבר המפלגה הרפובליקנית, ייצג מחוז קונגרס המשתרע על פני מזרח ומרכז מיזורי.
טרם היבחרו לקונגרס היה חבר בית הנבחרים המדינתי של מיזורי בשנים 1999–2005.
לוטקמאייר נולד בג'פרסון סיטי ב-7 במאי 1952. הוא למד באוניברסיטת לינקולן שבמיזורי והשלים לימודי תואר ראשון במדע המדינה עם תחום התמות משני במנהל עסקים.
לוטקמאייר, חקלאי ותיק והדור הרביעי במשפחתו שבבעלותו חווה חקלאית, מנהל בתי עסק אחדים בתחומי הביטוח והבנקאות.
בנוסף הוא הגה חקיקה המאפשרת לתושבי מיזורי לשאת כלי נשק בהסתר.
בשנת 2004 לוטקמאייר לא התמודד מחדש אל בית הנבחרים המדינתי אלא התמקד במסע הבחירות שלו לתפקיד גזבר מדינת מיזורי, אחד משבעה רפובליקנים שעשו כן.
בבחירות המקדימות של המפלגה הרפובליקנית סיים במקום השני והפסיד לשרה סטילמן, שניצחה בבחירות הכלליות.
ב-2005 מונה לוטקמאייר בידי מאט בלאנט, מושל מיזורי, למנהל התיירות במיזורי, תפקיד אותו מילא עד התמודדותו אל הקונגרס של ארצות הברית בבחירות 2008. אחד מהמיזמים שפיתח היה השבתו לפעילות של מרוץ אופני הכביש "Tour of Missouri", הפועל לפי מתכונת הטור דה פראנס.
לוטקמאייר היה ב-2008 מועמד לייצוג מחוז הקונגרס התשיעי של מיזורי בבית הנבחרים של ארצות הברית לאחר התפטרותו של קני האלסוף , שהתמודד לתפקיד המושל.
לוטקמאייר זכה בפריימריז הרפובליקנים עם 39.7% מהקולות נגד חברי בית הנבחרים המדינתי בוב אונדר ודני מור, ובבחירות הכלליות ניצח בקושי את ג'ודי בייקר, מועמדת המפלגה הדמוקרטית, עם 49.99% מקולות הבוחרים.
ב-3 בינואר 2009 לוטקמאייר הושבע לתפקידו.
לאחר שנבחר מחדש בבחירות אמצע הכהונה ב-2010, פורסמו לקראת הבחירות ב-2012 תוצאות מפקד האוכלוסין של ארצות הברית משנת 2010, ומחוז הקונגרס התשיעי של לוטקמאייר בוטל ואוחד לתוך המחוז השלישי, אותו מייצג גם בהווה.
ב-23 באוקטובר 2013 הציג לוטקמאייר הצעת חוק לשיפור יכולתם של מוסדות פיננסיים קהילתיים לטפח צמיחה כלכלית ולשפר שירות לקוחות, לצד הגברת ביטחוון פיננסי של עסקים קטנים ובינוניים והגדלת חיסכון פנסיוני.
הצעת החוק הנחתה את הפדרל ריזרב לשנות תקנות מסוימות הקשורות לחברות אחזקות בנקים קטנות (BHC).
התקנות הנוכחיות מאפשרות לארגוני BHC להן נכסים הנמוכים מ-500 מיליון דולר אמריקני (העומדים בדרישות מסוימות) לקבל סכומי חוב גבוהים מאשר מוסדות גדולים יותר על מנת לרכוש בנקים אחרים.
ב-4 בינואר 2024 הכריז לוטקמאייר כי לא יתמודד לתקופת כהונה נוספת בבית הנבחרים האמריקאי, וכי יפרוש מהפוליטיקה בינואר 2025.
בלייק אלכסנדר ג'נר הוא שחקן וזמר אמריקאי.
ג'נר נולד וגדל במיאמי, פלורידה, בנם של מיצי וריצ'רד ורנון ג'נר.
אמו היא ממוצא קובני, ממשפחה מסנטיאגו דה קובה.
הוא גדל והתעניין במוזיקה ובקולנוע והחל לנגן בתופים בגיל תשע.
הוא למד בבית הספר התיכון פליקס וארלה, שם הצטרף לתוכנית הדרמה של בית הספר "להקה 6162" ושיחק כדורגל והתאמן בהיאבקות.
הוא השתתף בהפקות במה במרכז רוקסי לאמנויות הבמה.
בשנת 2008 הוא הפך לחבר ב"אימפרומדיה ", קבוצת אלתור מערכוני קומדיה שבסיסה במיאמי.
ג'נר עזב את מיאמי ועבר ללוס אנג'לס לאחר שסיים את לימודיו בבית הספר התיכון כשבכיסו עם 2,500 דולר בלבד.
בעודו מתגורר בקליפורניה, הוא לקח על עצמו עבודות רבות, כולל מלצר, ומוכר בחנויות בגדים וחיות בזמן שנבחן לתפקידי משחק.
הוא השתתף בשיעורי אלתור ב"גראונדלינגס".
עד שנת 2011 לוהק לסרטים הקצרים.
הוא גם הופיע בתפקיד אורח בסיטקום, "מליסה וג'ואי" בתפקיד מילר קולינס.
בשנת 2012 הוא נבחר לאודישן כאחד מ -15 המתמודדים בעונה השנייה של "פרויקט Glee", תוכנית ריאליטי בטלוויזיה שהפרס עבורה היה תפקיד בשבעה פרקים בעונה הבאה של Glee.
הוא היה אחד משלושת הפיינליסטים ובסופו של דבר ניצח.
לאחר שהופיע כריידר לין בעונה הרביעית של "Glee", הוא זכה בפרס בחירת הנוער בקטגוריה כוכב הפריצה בטלוויזיה.
ג'נר, יחד עם השחקנים המשותפים ג'ייקוב ארטיסט, בקה טובין, אלכס ניואל ומליסה בנויסט, קודמו לתפקידים קבועים בסדרה בעונתה החמישית.
בקיץ 2013 כתב ג'נר את התסריט לסרט "בילי בוי".
הוא ובנויסט ממנו את הסרט בעזרת מימון המונים.
הפרויקט הגיע למטרתו בסכום של 100,000 דולר.
לאחר מכן לוהק ג'נר לסרט האימה "Within".
בסוף 2015 לוהק ג'נר לתפקיד חוזר בסדרה בסופרגירל, בה שיחק לצד אשתו דאז מליסה בנויסט, כוכבת הסדרה.
הופעתו הראשונה בסדרה שודרה ב־25 בינואר 2016.
בשנת 2016, ג'נר גילם את ג'ייק ברדפורד בסרט הקומדיה של ריצ'רד לינקלייטר "כולם רוצים את זה", שהוקרן לראשונה ב - 30 במרץ.
לאחר מכן הוא גילם את אחיה של דמותה של היילי סטיינפלד בדרמת הנעורים "17 על הקצה".
הוא שיחק בסרט הדרמה של שון כריסטנסן "ההיעלמות של סידני הול", שהוקרן לראשונה בפסטיבל סאנדנס 2017 והוקרן בשנת 2018. הוא היה שיחק בדרמת הפשע "חיות אמריקאיות" בבימויו של בארט לייטון.
ג'נר שיחק כבהפקה מוזיקלית של "סיראנו" בחודשים אוגוסט וספטמבר 2018.
בשנת 2019 הוא גילם את שון בסדרה "השלכות", סדרת המתח הנאו-נוארית של נטפליקס.
באוגוסט 2019 פורסם כי ג'נר יככב בעיבוד הקולנועי של ריצ'רד לינקלייטר, למחזמר "מתגלגלים" שיצולם במשך עשרים שנה.
הצילום העיקרי של החלק הראשון בסרט כבר הושלם.
ג'נר מככב לצד ביני פלדשטיין ובן פלאט .
בנובמבר 2019 העלתה בנויסט לאינסטגרם סרטון בו סיפרה על התעללות פיזית ממושכת שעברה בידי בן זוגה לשעבר, אך לא חשפה את שמו.
הפגיעות הפיזיות כללו גם אירוע, שהתרחש ב-2015 או 2016, והסתכם בשבר באף וקרע בקשתית שהשאירה פגיעה קבועה בעין.
באוקטובר 2020 ג'נר כתב פוסט ארוך באינסטגרם בו הוא מודה שהוא זה שפגע בבנויסט והתנצל על כך, תוך שהוא טוען שבמערכת היחסים ביניהם הייתה אלימות משני הצדדים.
שנה שם הסרט תפקיד הערות2011Cousin Sarah ברט מרקס 2016 כולם רוצים את זה ג'ייק ברדפורד17 על הקצה דריאן פרנקליןWithin טומי 2017ההיעלמות של סידני הול ברט ניופורט Billy Boy בילי פורסטי גם תסריטאי ומפיק 2018חיות אמריקאיות צ'אס אלן2022פרדייס סיטי ריאן סוואןTBA מתגלגלים פרנקלין שפרד פרויקט צילום במשך 20 שנה
שנה שם הסדרה תפקיד הערות 2011 מליסה וג'ואי מילר קולינס פרק: "A House Divided" 2012–2015 Glee ריידר לין תפקיד חוזר (עונות 6/4)
תפקיד ראשי (עונה 5); 39 פרקים 2016 סופרגירל אדם פוסטר 2 פרקים 2019השלכות שון דונובןתפקיד ראשי; 10 פרקים
שנה שם המשחק תפקיד הערות 2018 NBA 2K19 האווי קרטר (קול) 2019 NBA 2K20 תפקיד קולי
שנה כותרתתפקידתיאטרוןהערות 2018 סיראנו כריסטיאן דה נויוולט הפקה מוזיקלית של Goodspeed
שנה כותרתתפקידתיאטרוןהערות 2019 סיראנו כריסטיאן דה נויוולט הפקת הקבוצה החדשה
שָׁנָה פרס קטגוריה עֲבוֹדָה תוֹצָאָה 2013 פרסי בחירת העשרה טלוויזיה בחירה: כוכב הפריצה Glee 2017 פסטיבל הסרטים בסן דייגו כוכב עולה
בליין מיי הוא שחקן קולנוע וטלוויזיה אמריקאי.
בליין נולד ב-7 בינואר 1998 בהוורת', אוקלהומה.
הוא היה שחקן גולף מצליח שהיו לו הצעות לשחק בקולג', אך הוא דחה אותם כדי להתמקצע במשחק.
הוא למד באוניברסיטת המדינה של אוקלהומה במשך סמסטר אחד ונשר בגיל 19 כדי לעבור ללוס אנג'לס.
תפקידו הראשון של מיי היה בסרט הטלוויזיה, "If Looks Could Kill" משנת 2016 בו שיחק שחקן שנבחן לקראת תפקיד.
בשנת 2017 שיחק בשלושה סרטים קצרים, "The Pickering Place", "Unnatural" ו-"אינסטינקט".
באותה שנה שיחק בשני פרקים של אופרת הסבון, "צעירים חסרי מנוח".
בשנת 2018 שיחק בסרט הקולנוע "תמונה משפחתית" אך לא קיבל קרדיט על משחקו.
באותה שנה שיחק בעוד שני סרטים קצרים, בסרט "ילדי התירס: הבורחת" שייצא שירותי ההזרמה השונים ובסרט "You Should Meet My Son 2!".
בין השנים 2018–2019 שיחק בסדרות הטלוויזיה "צהוב!" בתפקיד ראשי והתארח בסדרת הטלוויזיה "Boss Cheer" בשנת 2019.
בשנת 2020 שיחק בתפקיד ראשי בסרט הקולנוע "ג'ו בל".
הסרט מבוסס על סיפורו האמיתי של ג'ו בל, שיצא לטיול ברחבי ארצות הברית כדי להעלות את המודעות לבריונות עקב התאבדות בנו ג'יידן, שהיה קורבן לבריונות הומופובית.
באותה שנה שיחק בתפקיד ראשי בסדרת הטלוויזיה "סטריאוסקופ".
בשנת 2021 שיחק בסרט "Son" בתפקיד ראשי לצד השחקן אמיל הירש.
בלייז ומכוניות הענק היא סדרת טלוויזיה אינטראקטיבית לילדים בהנפשה ממוחשבת עם התמקדות בהוראת מדע, טכנולוגיה, הנדסה ומתמטיקה (STEM) שהוצגה לראשונה בניקלודיאון ב-13 באוקטובר 2014. הסדרה סובבת סביב ברק (בלייז), משאית מפלצתית, והנהג האנושי שלו, ארז, בזמן שהם עוברים הרפתקאות באקסל-סיטי ולומדים על מושגי STEM שונים שעוזרים להם בדרכם.
כמו כן מצטרפת אליהם המכונאית האנושית גבי וחבריהם המשאיות המפלצתיות פסים, כוכבית, אמיצון וגד.
יש להם שני יריבים, מחץ והסיידקיק שלו חמוצון.
בהמשך הסדרה, ווטס מצטרף לצוות הראשי בעונות 3 עד 5. הסדרה חודשה לעונות 5 עד 9. הסדרה הסתיימה ב-1 בדצמבר 2025 בארצות הברית ובישראל ב-21 בדצמבר באותה השנה, עם הפרק האחרון שלה, "קסם חג המולד: סופר ספיישל של מכוניות הענק".
ארז בן השמונה והמשאית שלו ברק הם צוות מנצח בכל תחרות, יחד הם פותרים בעיות ופוגשים חברים חדשים ומשאיות חדשות.
הדיבוב בעברית של הסדרה בוים על ידי תומר שביט (2015–2019) ואפי בן ישראל (2020–הווה), והופק על ידי ענבר שטגר עזרא.
בסדרה דיבבה גם אלונה אלכסנדר.
מוזיקה על ידי דן קיזלר וסער בדישי.
The Bubblemakerסופר צמיגים נגד יוצר הבועות11 בספטמבר 202311 במרץ 202414418Super Wheels vs.
The Green Queenסופר צמיגים נגד המלכה הירוקה18 בספטמבר 202312 במרץ 202414519Super Wheels vs.
בלייק קרינגטון וסלי הוא כדורסלן אמריקאי המשחק בקבוצת פורטלנד טרייל בלייזרס מליגת ה-NBA, בעמדת הקלע.
וסלי נולד בסאות' בנד שבאינדיאנה, ובין השנים 2021–2022 למד באוניברסיטת נוטרדאם.
בעונתו היחידה בליגת המכללות העמיד ממוצעים של 14.4 נקודות, 3.7 ריבאונדים ו-2.4 אסיסטים למשחק.
וסלי נבחר בבחירה ה-25 של דראפט ה-NBA 2022, על ידי סן אנטוניו ספרס.
בעונת הרוקי שלו שותף ב-37 משחקים, וקלע 5.0 נקודות בממוצע למשחק.
בלייז פלורנס מטרוולי היא ראש שירות הביון הבריטי SIS המשמשת מאז 1 באוקטובר 2025. האישה הראשונה בתפקיד זה.
מטרוולי נולדה ב־30 ביולי 1977, וגדלה חלק מילדותה בהונג קונג, שם שימש אביה, קונסטנטין מטרוולי, כרדיולוג וכיו"ר המחלקה לדימות רפואי באוניברסיטה הסינית בהונג קונג.
הוא גם שירת בצבא הבריטי והתמחה ברפואה בריאד בין השנים 1982–1985. למטרוולי אח גדול, ומסופר שהיא דוברת ערבית רהוטה.
לאחר שפורסם מינויה, התברר שסבה מצד אביה, קונסטנטין דוברובולסקי, היה פושע מלחמה, ששיתף פעולה עם הנאצים.
היא למדה בבית הספר וסטמינסטר ואת לימודיה האקדמיים עשתה באנתרופולוגיה באוניברסיטת קיימברידג', במכללת פמברוק, שם סיימה תואר ראשון בשנת 1998. בתקופתה בקיימברידג' הייתה חלק מנבחרת החתירה של אוניברסיטת קיימברידג' לנשים, שהשתתפה וניצחה במרוץ הסירות בשנת 1997.
מטרוולי הצטרפה לשירות הביון הבריטי (MI6) בשנת 1999, ואת תחילת הקריירה שלה העבירה במזרח התיכון, בתקופה שבה בריטניה הייתה מעורבת צבאית באפגניסטן ובעיראק.
מאז, היא שירתה ברציפות כקצינת מודיעין, כולל תפקידים בדרג ניהולי גם בשירות הביטחון הפנימי (MI5).
בין תפקידיה הבכירים בתחום המודיעין היו משימות במזרח התיכון שעסקו בעיקר במלחמה בטרור, תוך התמודדות עם איומים מצד מדינות על רקע מורכבויות גאופוליטיות, לרבות מעקב סמוי מצד הרפובליקה העממית של סין והתקפות רשת מצד רוסיה.
בשנים 2000 עד 2003 כיהנה כמזכירה שנייה לענייני כלכלה בדובאי, מטעם משרד החוץ, חבר העמים והפיתוח.
במהלך הקריירה שלה העניקה מטרוולי מספר ראיונות לעיתונות: ל"דיילי טלגרף" בשנת 2021 תחת שם הקוד "המנהלת קיי", ול"פייננשל טיימס" ב-2022 תחת שם בדוי "אדה".
בדצמבר 2021, כיהנה בהשאלה ל-MI5 כמחלקת הביון הנגדי (תחת שם הקוד "המנהלת קיי").
ביוני 2025 שימשה כמנהלת הכללית לטכנולוגיה וחדשנות ("Q") ב-MI6. באותה תקופה, לראשונה בתולדות הארגון, שלוש מתוך ארבעת המנהלות הכלליות ב-MI6 היו נשים.
ביוני 2025 הוכרז כי מטרוולי תיכנס לתפקיד ראש שירות הביון הבריטי (MI6), לאחר פרישתו של סר ריצ'רד מור בסתיו 2025. היא צפויה להיכנס לתפקיד בספטמבר או אוקטובר 2025. לתפקיד התמודדו ארבעה מועמדים, שלושה מהם מהקהילה המודיעינית הבריטית, ואחת ממשרד החוץ – ברברה וודוורד.
מטרוולי תהיה האישה הראשונה שתכהן כראש MI6, תפקיד שמכונה "C".
היא תהיה האדם היחיד בשירות שמזוהה בפומבי.
בנוסף, היא תהיה האישה השלישית שכיהנה בתפקיד לאחר לימודים במכללת פמברוק, קיימברידג'.
בשנת 2024 מונתה לעמיתת מסדר מיכאל הקדוש וג'ורג' הקדוש במסגרת רשימת כבוד יום ההולדת של המלך לשנת 2024, בזכות "שירותיה למדיניות החוץ הבריטית" בעת כהונתה כמנהלת כללית במשרד החוץ והפיתוח של בריטניה.
מטרוולי משתתפת בתחרויות חתירה לוותיקים, ונטלה חלק במרוצי סירות הוותיקים בין אוקספורד לקיימברידג' בשנים 2024 ו־2025.
בריאיון לדיילי טלגרף בשנת 2021 סיפרה כי ילדיה גילו בכוחות עצמם את מהות עבודתה האמיתית.
בלייט (במלזית: Belait) הוא נהר במחוז בלייט שבברוניי.
הוא הארוך מבין ארבעת הנהרות העיקריים במדינה.
במהלך מלחמת העולם השנייה, החל משנת 1941 ואילך, כל ברוניי הייתה תחת כיבוש יפני עד 1945.
ב-26 במאי 1979, הגיע המבדוק היחיד של בורנאו לנהר בלייט.
לאחר שנגררה ממלבורן על ידי גוררת יפנית במשך 50 יום, המזח היבש שנבנה באוסטרליה בשנת 1943, שנקרא בעבר AD 1001, נרכש על ידי מספנת קואלה בלייט.
קואלה בלייט הוא אחד היישובים הגדולים ביותר במחוז בו עובר הנהר, בעוד שבגדה המערבית שוכנים קמפונג סונגאי טרבן וקמפונג ראסאו.
במעלה הזרם גם למוקים קואלה בליי.
חלק מהאתרים ההיסטוריים של ברוניי ממוקמים לאורך גדות הנהר, ביניהם מנרה צ'נדרה קננגן, אנדרטה לציון יום הולדתו ה-50 של הסולטאן.
נמל קואלה בלייט הוא אחד משלושת הנמלים הקיימים בברוניי והוא מופעל על ידי חברת Brunei Shell.
מזח מסחרי רדוד קטן יותר ומספנה נמצאים מדרום לנמל הראשי בקמפונג סונגאי דוהון.
בלייר האוס הוא בית ההארחה הרשמי של נשיא ארצות הברית לאורחיו המבקרים בבירה וושינגטון, המנוהל על ידי משרד ראש הטקס.
הבלייר האוס מורכב מארבעה בניינים מחוברים, היוצרים מתחם בן 120 חדרים המשתרע על שטח של 70,000 רגל רבוע.
הבלייר האוס שוכן בשדרת פנסילבניה, במרחק קצר מן הבית הלבן.
בלייר האוס המקורי נבנה בשנת 1824 ומהווה דוגמה של הסגנון הארכיטקטוני הפדרלי.
הוא נבנה כבית מגורים עבור ג'וזף לובל, הרופא הראשי של צבא ארצות הברית.
ב-1836 רכש אותו פרנסיס פרסטון בלייר, מוציא לאור של עיתון ויועץ קרוב של נשיא ארצות הברית אנדרו ג'קסון.
ב-1859 בנה בלייר עבור בתו וחתנו בית בצמוד לביתו.
שני הבתים חוברו בהמשך למכלול אחד.
בשנת 1942 רכשה ממשלת ארצות הברית את הבית המאוחד על מנת שישמש כבית הארחה רשמי לאורחי הנשיא.
הוא מיועד לאירוח ראשי מדינות המבקרים בארצות הברית (ואז מונף דגל מדינתם על הבית) אך משמש גם לצרכים פנימיים.
כך, מספר נשיאים נבחרים של ארצות הברית ובני משפחותיהם התגוררו בבית בימים האחרונים שלפני כניסתם לתפקידם.
במשך מרבית תקופת כהונתו השנייה של הנשיא הארי טרומן (1949–1952) הוא התגורר בבניין, בשל השיפוצים הרבים שבוצעו אז בבית הלבן (למעשה נהרס תוכו של הבית הלבן ונבנה מחדש, במה שמכונה "שיקום טרומן").
אגפו המזרחי ואגפו המערבי של הבית הלבן המשיכו לפעול במהלך השיפוץ והנשיא טרומן נע מדי יום בינם לבין הבלייר האוס.
ב-1 בנובמבר 1950 ניסו שני לאומנים פוארטוריקנים להתנקש בחייו של טרומן בעת שהותו במבנה.
לוחית זיכרון נקבעה בבניין לזכר השוטר לזלי קופלט, שנהרג באותה התקפה.
כיום הבלייר האוס הוא מכלול של ארבעה מבנים, ששלושה מהם צורפו למבנה המקורי.
שטחו הכולל מגיע ל-6,500 מטרים רבועים, ולמעשה הוא גדול מזה של הבית הלבן.
במהלך שנות ה-80 של המאה ה-20 נערך בו שיפוץ נרחב.
המבנה האחרון שצורף אליו הוא בית טרוברידג' – מבנה ששימש כבניין משרדים ממשלתי ומצוי כעת בשיפוץ לקראת הסבתו לבית הארחה לנשיאי ארצות הברית לשעבר בעת ביקוריהם בוושינגטון (כיום הם מתארחים במבנה סמוך, הנפרד ממכלול בלייר האוס).
בשנת 1966 צורף המבנה למרשם הלאומי של מקומות היסטוריים של ארצות הברית וב-1973 הוכר כאתר היסטורי לאומי .
בספטמבר 2020 התארח בבית בנימין נתניהו בעת הגעתו לקראת טקס החתימה על הסכמי שלום עם בחריין ואיחוד האמירויות הערביות.
גם בפברואר 2025 התארח נתניהו במעון, לקראת פגישתו עם הנשיא דונלד טראמפ.
מכלול בית ההארחה כולל 119 חדרים ובהם:
9 חדרי שינה לאנשי סגל של האורחים
מספר חדרי ישיבה וחדרי ישיבות וכנסים
הבלייר האוס מנוהל על ידי משרד הממונה על הפרוטוקול, שהוא מדור במסגרת מחלקת המדינה של ארצות הברית.
צוות הבלייר האוס שייך למשרד ראש הטקס במחלקת המדינה.
הצוות מעניק אירוח יוקרתי ברמת מלון חמישה כוכבים, תוך הקפדה על מתן שירות אישי לכל אורח.
במקום מועסק צוות שפים מומחים, המציעים את מיטב המטבח האמריקאי, בשימוש ברכיבים מקומיים וביינות אמריקאיים מובחרים.
הצוות שומר את הבלייר האוס במצב מתמיד של מוכנות, ופועל ללא הרף כדי להבטיח שהאורחים ייהנו מחוויית אירוח יוקרתית ונוחה, בהתאם למסורת הדיפלומטית האמריקאית.
בְּלִילָה היא תערובת נוזלית, דלילה או סמיכה, שמבוססת בדרך כלל על קמח עם מים, ביצה, בירה או חלב, מעורבבים זה בזה.
בדרך כלל מוסיפים חומר מתסיס לתערובת כדי להתפיחהּ בזמן הבישול, הטיגון או האפייה.
הבלילה נמצאת בשימוש רב במטבח ההודי: היא בשימוש בהכנת דוסה - סוג של קרפ הודי, ודיי - סוג של חטיף הודי בצורת דונאט שמכינים מעדשים ותפוחי אדמה, אידלי - מין פשטידה מקטניות ואורז, ועוד.
הבלילה גם בשימוש בהכנת מאכלים נוספים, כמו פודינג יורקשייר, טמפורה, פיש אנד צ'יפס, חביתיות, ופלים וסוגים שונים של עוגות, עוגיות ולחמים.
לעיתים משתמשים בבלילה לציפוי בשר וירקות כשמטגנים אותם, ונהוג לצפות בבלילה מאכלים רבים שמטגנים בטיגון עמוק, לפני הטיגון, ואז הם מכונים "פריטר".
בבריטניה ובאירלנד מכינים נקניקייה בבלילה והיא מוגשת במסעדות פיש אנד צ'יפס.
בלייר ארווין אנדרווד הוא שחקן אמריקאי.
מוכר בעיקר עקב תפקידו כג'ונתן רולינס בסדרת הדרמה המשפטית "פרקליטי אל איי" ובזכות תפקידו כאלכס פרינס בסדרת הדרמה "בטיפול", ועל שתיהם קיבל מועמדות לפרס גלובוס הזהב לשחקן משנה בסדרת טלוויזיה.
אנדרווד גם זכה בפרס גראמי ובמועמדות לפרס טוני.
אביו של אנדרווד היה קולונל בצבא ארצות הברית, ומשפחתו נדדה בין בסיסי צבא שונים בארצות הברית ובגרמניה.
את לימודיו התיכוניים השלים בפיטרסבורג שבווירג'יניה, ולאחר מכן החל ללמוד משחק בבית הספר לדרמה קארנגי מלון בפיטסבורג.
הופעת הבכורה של אנדרווד על מסך הטלוויזיה הייתה בתפקיד אורח בקומדיה "משפחת קוסבי" ב-1985, ובסרט ההיפהופ "קראש גרוב" לצד כריס רוק.
בשנת 1990 גילם את פעיל זכויות האזרח ג'יימס צ'ייני בסרט הטלוויזיה של NBC "רצח במיסיסיפי".
בשנת 1997 הצטרף לעונה השנייה של סדרת המשטרה "תקרית גבוהה" ברשת ABC, בתפקיד של השוטר מייקל אוק'ס.
אנדרווד גילם גם מספר תפקידים בקולנוע, ביניהם בובי ארל ב"סיבה מוצדקת" (1995), קייט ווטסון בסרט הפשע "נקמה שחורה" (1996), גנטיקאי ב"מה קרה בגטקה?" (1997), מארק סיימון ב"פגיעה קטלנית" (1998) וניקולאס ב"עירום מלא" (2002).
בשנת 1998 שיחק במיני-סדרה שביים פיטר ורנר לרשת CBS, "המשפחה של אמא פלורה" אשר מבוסס על ספר באותו שם מאת אלכס היילי.
בשנת 2000 קיבל את התפקיד הראשי בסדרת הטלוויזיה "עיר של מלאכים" ברשת CBS, אך סדרה זו לא זכתה להצלחה וירדה מהאוויר לאחר 24 פרקים.
ב-2003 השתתף בכמה פרקים בסדרה "סקס והעיר הגדולה", בה גילם את דמותו של ד"ר רוברט לידס, בן זוגה של מירנדה הובס.
בשנת 2004 כיכב בסדרת הדרמה "לקס" בNBC, שירדה מהאוויר לאחר עונה אחת.
בשנת 2006 שיחק בקומדיה של טיילר פרי "יומנה של שחורה מטורפת 2", לצד מאיה אנג'לו, ובסרט "משהו חדש".
בשנת 2007 החל לשחק בסדרת הדרמה "כסף, דארלינג" ברשת ABC, את דמותו של סיימון הלדר, לצד פיטר קראוזה, וב-2008 שב לשחק בעונתה השנייה.
בשנת 2008 החל אנדרווד לשחק בסדרת הטלוויזיה "בטיפול", המבוססת על פורמט ישראלי.
אנדרווד מגלם בה את דמותו של אלכס, טייס בחיל האוויר האמריקני, המתמודד עם טראומות משהייתו בעיראק.
דמות זו דומה בעיקרה לדמות אותה גילם ליאור אשכנזי בגרסתה הישראלית של סדרה זו.
גם על תפקיד זה היה מועמד לפרס גלובוס הזהב בקטגוריית שחקן המשנה הטוב ביותר, בשנת 2009.
באותה שנה חלק אנדרווד את פרס הגראמי עם סינת'יה ניקסון ובו ברידג'ס.
השלושה שימשו כקריינים בגרסת האודיו של הסרט הדוקומנטרי "אמת מטרידה".
בשנת 2018 גילם את סמל מרטין אליסון בסרט הקומדיה "אפטר פרטי".
בשנת 2019 גילם את עצמו בסרט הדרמה המקורי של נטפליקס; "חואניטה" בכיכובה של אלפרה וודארד.
בשנת 2020 השתתף האנדרווד במיני-סדרת הדרמה הביוגרפית "בזכות עצמה" בנטפליקס, בכיכובה של אוקטביה ספנסר בה היא מגלמת את אשת העסקים והנדבנית מאדאם סי ג'יי ווקר.
באותה שנה שיחק בדרמה הרומנטית "באמת אהבה".
בשנת 2023 גילם את דייוויד בסדרת הקומדיה הרומנטית הבריטית "יחסים פלוס" (אנ') בערוץ Sky Comedy (אנ').
בשנת 2024 ביצע הופעת אורח בסדרת הדרמה-קומית המשטרתית "אלזבת'" של רשת CBS ושיחק בסרט האימה "לונגלגס".
אנדרווד זכה ב-4 פרסים מטעם ה-NAACP (ההתאחדות הלאומית לקידום אפרו-אמריקאים) בקטגוריית השחקן הטוב ביותר, ב-1992 על משחקו בסרט הטלוויזיה "Murder in Mississippi", ב-1995 על תפקידו ב"פרקליטי אל איי", ב-1999 על תפקידו בסרט הטלוויזיה "Mama Flora's Family" וב-2001 על תפקידו בסדרה "City of Angels".
באותה שנה הוענק לו פרס זה גם בקטגוריית שחקן המשנה הטוב ביותר, על תפקידו בסרט "פקודה לא חוקית".
אנדרווד היה מועמד 4 פעמים נוספות לקבלת פרסים מטעם ה-NAACP.
אנדרווד נשוי מאז 1994, ואב לשלושה ילדים.
בשנת 2000 בחר בו המגזין "פיפל" כאחד מ-50 האנשים היפים ביותר.
בלינדה פרגרין סקול (בספרדית: Belinda Peregrín Schüll; נולדה ב-15 באוגוסט 1989) המוכרת יותר בשמה הפרטי, בלינדה, היא שחקנית, דוגמנית וזמרת-יוצרת מקסיקנית.
היא ידועה בתפקידה בטלנובלה המקסיקנית "Cómplices Al Rescate", בתפקידן של התאומות.
בלינדה, ילידת מדריד, ספרד, הראתה כבר מגיל מוקדם יכולת וכישרון לשירה ולמשחק, וצילום קטעי וידאו שהיא כתבה וצילמה בעצמה.
כשהייתה בת 10, היא לוהקה לטלנובלה הראשונה שלה "Amigos X Siempre!" שמפיקה "טלוויסה" שבמקסיקו, ותרמה לפסקול של הטלנובלה.
תפקידה השני היה בטלנובלה "Aventuras En El Tiempo" בתפקיד ויולטה, לצד כריסטופר אוקרמן.